Kenji Hatanaka

Kenji Hatanaka (畑中 健二, Hatanaka Kenji) (28 Maart 1912 – 15 Augustus 1945) was 'n Japannese militêre offisier en een van die hoofsamesweerders in die Kyūjō-voorval, 'n komplot om die Keiserlike Paleis in beslag te neem en om die uitsending van keiser Hirohito se oorgawetoespraak te voorkom om die einde van die Tweede Wêreldoorlog te merk.

 Militêre loopbaan 

Hatanaka het aan die einde van die Tweede Wêreldoorlog in die Militêre Sake-afdeling van die Japannese Ministerie van Oorlog gedien. As een van die leiers van 'n groep Japannese offisiere wat vasbeslote was om die aanvaarding van die Potsdam-verklaring en dus die oorgawe van Japan te verhoed, het Hatanaka op 14-15 Augustus 1945 'n staatsgreep gepoog. Nadat Hatanaka nie ondersteuning van die Oorlogsminister, Generaal Korechika Anami, kon verkry nie, het Hatanaka 'n aantal ander offisiere georganiseer en daarin geslaag om die Keiserlike Paleis en Keiserlike Huishouding Ministerie te beset.

Hy het steeds hoëvlak-ondersteuning vir sy saak nodig en het toe probeer om luitenant-generaal Takeshi Mori, bevelvoerder van die 1ste Keiserlike wagafdeling, in te span. Mori was onversetlik en ’n gefrustreerde Hatanaka het hom toe doodgeskiet. Hatanaka en sy manne het toe etlike ure gesoek na die opname wat gemaak is van die keiser se toespraak wat die oorgawe van Japan aangekondig het, en wat bedoel was vir openbare uitsending. Toe hy nie daarin kon slaag om die opnames te vind nie, het hy die NHK-gebou beset in 'n poging om te verhoed dat die toespraak uitgesaai word. Egter, steeds sonder hoëvlak-ondersteuning en die opnames, het Hatanaka sy staatsgreep laat vaar nadat hy direkte bevele ontvang het om dit te doen van die Oos-distriksweermaghoofkwartier.

Na die mislukking van die staatsgreep het Hatanaka na die plein voor die Keiserlike Paleis gereis. Saam met sy mede-samesweerder, luitenant-kolonel Jirō Shiizaki, het hy homself geskiet. In Hatanaka se sak is sy doodsgedig gevind:

+Japannese teksRomajiAfrikaanse vertaling今はただ
思ひ殘すこと
なかりけり
暗雲去りし
御世となりなばima wa tada
omoinokosu koto
nakarikeri
an'un sarishi
mi-yo to narinabaEk het niks om te spyt nie
noudat die donker wolke verdwyn het
van die heerskappy van die keiser.

 Verwysings 

 Bronnelys 
 Hoyt, Edwin P. (1986), Japan's War: The Great Pacific Conflict, 1853–1952. McGraw-Hill.
 Toland, John (1970), The Rising Sun: The Decline and Fall of the Japanese Empire 1936 – 1945. Random House.

 Eksterne skakels 

Kategorie:Japannese militariste
Kategorie:Japannese in die Tweede Wêreldoorlog
Kategorie:Geboortes in 1912
Kategorie:Sterftes in 1945